Politieke partye striem SAUK-raadsvoorsitter – praag.co.za — 20 jaar jonk!
Politieke partye striem SAUK-raadsvoorsitter
Die hoofswepe van die ANC en die DA het ‘n striemende aanval gedoen op die SAUK-raadsvoorsitter, Mbulaheni Maghuve se regsverteenwoordiger en sy hofaansoek teen die ad hoc-komitee wat die SAUK moet ondersoek. Maghuve doen aansoek dat die werksaamhede van die komitee opgeskort word weens beweerde vooroordeel. Die DA se hoofsweep, John Steenhuisen het in ‘n vergadering van die parlement se programkomitee gesê die gehalte van die hofstukke is skokkend. Steenhuisen sê daar kan nie ‘n situasie wees waar eksterne partye aan die parlement wil voorskryf hoe en wanneer hulle aanspreeklik gehou kan word nie.
Die ANC se hoofsweep, Jackson Mthembu sê die hofaansoek deur Maghuve is ligsinnig en dat die komitee moes voortgaan met die ondersoek na die SAUK, hangende die uitspraak in die hofaansoek. Mthembu sê hy kan nie sien dat die aansoek sal slaag nie. Hy het gevra dat parlementêre prosesse in die toekoms nie deur flou hofaansoeke vertraag word nie. – RSG en ander bronne
Skrywer praagGepubliseer op 1 Desember 2016 Kategorieë Nuus, Suider-AfrikaSleutelwoord hofsaak, Mbulaheni Maghuve, SAUK
Vorige Vorige artikel: Trump nooi Hongarye se anti-immigrasieleier na Washington
Volgende Volgende artikel: ANC se ‘Castro-besingende’ SANW laat soldate sonder kos